46. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 4226/132 της 23 Σεπτ./17 Δεκ.  1982 (ΦΕΚ Β’ 1030) Για ειδικά στοιχεία εκμεταλλευτών κέντρων ή καταστημάτων τα οποία κατατάσσονται από τις οικείες αγορανομικές επιτροπές σε κατηγορία Β και ανώτερη και σε κατηγορία πολυτελείας και στα οποία παρέχεται ψυχαγωγία με μουσική, με ή χωρίς καλλιτέχνες. Έχοντας υπόψη: 1.Τις διατάξεις της περίπτ. ιγ του άρθρ. 49 του Π.Δ. 99/1977 «περί Κώδικος Φορολογικών Στοιχείων», όπως ισχύει. 2.Τα οριζόμενα από την απόφασή μας με αριθ. Ο. 390/282/21.7.82 (ΦΕΚ 531/30.7.82 τ. Β). 3.Την ανάγκη καλύτερης παρακολούθησης της φορολογητέας ύλης των κέντρων ή καταστημάτων, τα οποία κατατάσσονται από τις οικείες αγορανομικές επιτροπές σε κατηγορία Β και ανώτερη και σε κατηγορία πολυτελείας και στα οποία παρέχεται ψυχαγωγία με μουσική με ή χωρίς καλλιτέχνες, αποφασίζουμε: Σελ. 136,04(β) Τεύχος ΣΤ122-Σελ. 28 Ορίζουμε από 1 Ιαν. 1983 και εφεξής ο εκμεταλλευτής κέντρου ή καταστήματος, το οποίο κατατάσσεται από τις οικείες αγορανομικές επιτροπές σε κατηγορία Β και ανώτερη και σε κατηγορία πολυτελείας και στο οποίο παρέχεται ψυχαγωγία με μουσική με ή χωρίς καλλιτέχνες (παρ. 3 άρθρ. Ι Ν.Δ. 254/73, ως ισχύει), να εκδίδει σε κάθε περίπτωση θεωρημένο διπλότυπο λογαριασμό, στον οποίο αναγράφει τα είδη που καταναλώθηκαν αναλυτικά, το αντίτιμό τους και το φόρο που αναλογεί αν αυτός δεν περιλαμβάνεται στο αντίτιμο. Η αναγραφή στο λογαριασμό αυτό των ειδών που διαθέτονται κάθε φορά στον πελάτη, γίνεται αμέσως μετά την εκτέλεση (σερβίρισμα) κάθε παραγγελίας, αρχικής ή συμπληρωματικής, ώστε να διασφαλίζεται περισσότερο η κανονική έκδοση του λογαριασμού αυτού. Δεν υποχρεούται στην έκδοση του λογαριασμού αυτού ο εκμεταλλευτής του παραπάνω κέντρου ή καταστήματος: α)Στην περίπτωση παροχής ψυχαγωγίας με μουσική μόνο με την ευκαιρία γιορταστικής εκδήλωσης και β)στην περίπτωση που γίνεται χρήση μουσικών εγκαταστάσεων ή οργάνων (ηλεκτρόφωνα, πίκ-απ κλπ.), η μουσική όμως δεν αποτελεί το βασικό παράγοντα του καταστήματος και της προσέλευσης πελατών αλλά έχει σκοπό τη δημιουργία ευχάριστου περιβάλλοντος για τους πελάτες, επί πλέον δε δεν διατίθεται ελεύθερος χώρος (πίστα) για χορό. 